Положај шефа Специјалне полиције је напустио 4. октобра 1944. године и непосредну уочи ослобођења Београда, напустио је Београд заједно са осталим припадницима апарата Владе народног спаса и отишао у Беч. Вратио се у Постојно и ту бива заробљен од италијанских партизана, који га предају западним савезницима. Фридрих Попс је по ослобођењу 1944. године, обавестио нове власти да му је Паранос спасао живот, али то није узето у обзир и он је окарактерисан као ратни злочинац. Депортован је у логор Санта Чезаре, да би био испоручен новим југословенским комунистичким властима. Приликом покушаја да буде испоручен, искочио је кроз прозор воза и погинуо.